פלישיה רשאד

פלישיה רשאד (באנגלית: Phylicia Rashad; נולדה ב-19 ביוני 1948) היא שחקנית טלוויזיה וקולנוע ממוצא אפרו-אמריקאי. רשאד התפרסמה בשנת 1984 בתפקיד קלייר הקסטבל בסדרה "משפחת קוסבי" עליה הייתה מועמדת לפרס אמי בשנים 1985 ו-1986.

בשנת 2004 רשאד הייתה השחקנית האפרו-אמריקאית הראשונה שזכתה בפרס טוני על משחקה בחידוש הטליויזיוני של המחזמר "צימוק בשמש".

ספגה ביקורת עקב תמיכתה בעמיתה לשעבר ביל קוסבי כאשר זה שוחרר מהכלא בשנת 2021, לאחר ביטול הרשעתו באונס.

ביוגרפיה 
רשאד נולדה בשם פלישיה איירס אלן ביוסטון, טקסס, ארצות הברית בשנת 1948. אמה ויויאן איירס הייתה אומנית, משוררת, מחזאית ומועמדת לפרס פוליצר. אביה אנדרו ארתור אלן היה אורתודנט. אחיה אנדרו ארתור אלן ג'וניור הוא נגן ג'אז, אחותה דבי אלן היא שחקנית טלוויזיה וכוריאגרפית, אח נוסף הוא בנקאי. בילדותה גרה המשפחה במקסיקו, כך שרשאד דוברת ספרדית שוטפת.

רשאד סיימה תואר ראשון בהצטיינות יתרה באוניברסיטת הווארד בשנת 1970.

בטלוויזיה 
פלישיה התפרסמה כעורכת הדין קלייר האקסטבל בתוכנית הטלוויזיה הפופולרית של NBC משפחת קוסבי. היא הופיעה כאם המשפחה, בין השנים 1984–1992, בכל שמונה העונות של הסדרה. היה זה תפקיד חדשני שהציג אישה אפרו-אמריקאית כאשת קריירה מצליחה. בסדרה, קלייר ובעלה "ביל קוסבי" מגדלים את חמשת ילדיהם.

בשנים 1996–2000 שיחקה בסדרת הטלוויזיה של ה-CBS "קוסבי" בתור רות לוקאס, אשתו של ביל קוסבי. היא גם דיבבה את קולה של אמו של ביל בסדרת האנימציה ביל הקטן בין השנים 1996–2004.

הופיעה בסדרות רבות ביניהן ספינת האהבה (1985), בלוסום (1991), החיים עצמם (2019), תחנה 19 (2020) והאנטומיה של גריי (2021)

בשנת 2008 שיחקה בדמותה של לנה יאנגר, בסרט הטלוויזיה "צימוק בשמש" המבוסס על מחזמר באותו השם. יחד איתה שיחקו בסרט אודרה מקדונלד ושון קומבס. הסרט הוצג בפסטיבל הסרטים סאנדנס וברשת ABC. על משחקה בסרט זכתה בפרס הטוני.

בשנת 2012 שיחקה בסרט הטלוויזיה "מגנוליות מפלדה" מבית ערוץ לייפטיים; הסרט מהווה שחזור עכשווי של המחזה באותו שם והעיבוד הקולנועי שלו משנת 1989.

בקולנוע 
בשנת 1995 הופיעה בסרט Once Upon a Time...When We Were Colored, מאז הופיעה בסרטי קולנוע רבים.

בשנת 2015 הופיעה בדמותה של מרי אן קריד, אמו החורגת של דוני, הדמות הראשית בסרט קריד, בכיכובם של מייקל ג'ורדן וסילבסטר סטאלון, סרט ההמשך של סדרת סרטי רוקי. בשנת 2018 שיחקה בסרט ההמשך קריד 2. 

בשנת 2020 הופיעה בסרט חג המולד של נטפליקס "ההמצאה הקסומה של ג'רוניקוס ג'אנגל".

ב-2023 יצא הסרט השלישי בסדרת סרטי קריד, קריד 3 בו חזרה לדמותה של מרי אן קריד.

חיים אישיים 
בשנים 1972–1975 הייתה נשואה לוויליאם לנסלוט בוואלס ג'וניור. מנישואין אילו יש לה בן אחד ויליאם לנסלוט בוואלס השלישי.

בשנים 1978–1982 הייתה נשואה לוויקטור אדוארד וויליס סולן להקת הוילג' פיליפ.

בשנים 1985–2001 הייתה נשואה לשחקן ה-NFL אחמד רשאד, שאת שם משפחתו אימצה. מנישואין אילו יש לה בת, השחקנית קונדולה רשאד.

פילמוגרפיה

בקולנוע

בטלוויזיה

פרסים והוקרה 

 2003: פרס אשת השנה על ידי פורום הגברים השחורים של הרווארד
 2005: תואר דוקטור לשם כבוד לאמנויות יפות (DFA) מאוניברסיטת בראון 
 2011: תואר דוקטור לשם כבוד ממכללת ספלמן על עבודתה באמנויות 
 2011: מונתה לפרופסור הראשונה על ידי דנזל וושינגטון לתיאטרון באוניברסיטת פורדהאם, כולל מתנה של 2 מיליון דולר מהשחקן
 2019: תואר דוקטור לשם כבוד לאמנויות יפות מאוניברסיטת דרום קרוליינה על עבודתה בחינוך לאמנויות ואמנויות

קישורים חיצוניים

הערות שוליים 

2022 04
שחקניות קולנוע וטלוויזיה אפרו-אמריקאיות
שחקניות קולנוע וטלוויזיה אמריקאיות
שחקניות תיאטרון אמריקאיות
בוגרות אוניברסיטת הווארד
זוכי פרס טוני: שחקניות
שחקני תיאטרון אמריקאים
שחקני קולנוע וטלוויזיה אמריקאים
בוגרי אוניברסיטת הרווארד
זוכי פרס טוני: שחקנים
אמריקאיות שנולדו ב-1948
אמריקאים שנולדו ב-1948